Рони Лескуфлер
Затворнически химн

Превод от френски: Никола Инджов, 1998

chitanka.info

Как се живее между четири стени

Какъв въздух се диша между четири стени

Без небе без хоризонт който ви опиянява

Между четири стени никой

Да размениш дума или мисъл

Между четири стени без образ и подобие

Между четири стени без околности и път

Само часа на смъртта очаквате вие

Без цветя птици планини и долини

Между четири стени огромна мъка приижда

На злосторника вятър минал по покрива

Какво може да се направи между четири стени

Да се вика да се плаче или по-добре да се сънува

Между четири стени нищо повече от четири стени

Четири потресаващи стени и мисли за улицата

За минувачите които забравят че вас ви убиват

Вярно е че от предпазливост ставаме мъдри

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.